जयपुर। प्रवासी राजस्थानियों की प्रमुख संस्था रामकृष्ण सेवा संस्थान ने नई दिल्ली के शाह ऑडिटॉरियम में धूमधाम के साथ शरद र्पूणिमा समारोह मनाया। समारोह में प्रसिद्ध भजन गायिका गीतांजलि रॉय ने भक्ति संगीत की सरिता बिखेरी और समूचे माहौल को भक्तिमय बना दिया। उन्होंने सांस्कृतिक संध्या में लोक वाद्यों की सुमुधर धुनों पर कृष्ण एवं राधा से जुड़े अनेक लोकप्रिय गीत सुनाये, जिससे मोहित होकर श्रोता एवं दर्शक भी नाचने को मजबूर हो गए।